Clarissimus comes domnus Lambertus, in die sacrationis hujus loci, ut jam ex parte prælibatum est, obtulit Deo in hoc loco in dotalitio locum qui vocatur Mont, cum servis et ancillis et omnibus pertinenciis; æcclesiamque Sancti Simphoriani, quæ vocatur Marliacus, cum omnibus pertinenciis; ecclesiam Sancti Martini, in villa de Tolon, cum mancipiis et omnibus appendiciis. In nonnullis etiam locis, qui supra notati sunt, obtulit multiplicia dona terrarum et servorum, sicut ipse ante retinebat. S’ Adalaidis, uxoris ejus, et Hugonis, filii ejus. S’ Rodulfi episcopi Cabilonensis. S’ Johannis episcopi. S’ Ysardi episcopi. S’ Rotberti vice comitis. S’ Leotaldi.